Restaurant by De Bakke in Mosselbaai brand af | Netwerk24
Deur Meghan Lawrence en Jackie Kruger 16 Mei 2019 08:07
'n Gewilde restaurant by die De Bakke-strandfront in Mosselbaai het Woensdagnag afgebrand.
Die Mosselbaai-brandweer het bevestig sy personeel was Donderdagoggend nog op die toneel waar die La-Belea-sportkroeg-en-restaurant deur die brand verwoes is.
Volgens die owerhede is die oorsaak van die brand nog onbekend.
La-Belea is in die parkeerterrein op die Santos-strandfront geleë en het ’n grasdak gehad. Die gebou was jare lank ’n baken in Mosselbaai en was vantevore ook ’n ou padkafee.
Na verneem word was die brandweer gou op die toneel, maar die gebou is in puin gelê.
Foto's van die brand is op Facebook geplaas.
Meer oor: Mosselbaai | Brand
Hartenbos-heuwels steeds dopgehou vir opvlammings